Flo blir heltidstrener i Chelseas fotballakademi
Tore André Flo ble kjøpt av Chelsea-manager Ruud Gullit i 1997 fra Brann for 300.000 pund. Han endte opp med å gjøre 50 mål før han ble solgt til Glasgow Rangers for 12 millioner pund. I det siste har han hatt en deltidsstilling i Chelseas Cobham treningssenter. Flo har god erfaring med å jobbe med unge spillere og har hatt sin egen fotballskole og samarbeidet med skoler i Berkshire området. Og Flo passer derfor godt inn i klubbens nye filosofi. Chelsea bør satse mer på spillere fra egne rekker framfor dyre spillerkjøp. Det var beskjeden fra Chelsea-direktør Ron Gourlay i et intervju klubbens nettside tirsdag. Skal klubben framstå som en av verdens best drevne klubber må man også overholde UEFAs nye finansielle fair play-regler som trer i kraft fra neste sesong. Intervjuet ble gjort i forbindelse med tiårsjubileet med den russiske milliardæren Roman Abramovitsj som eier. - Mr. Abramovitsjs tidlige investeringer i spillermateriellet skaffet klubben berømmelse og aktelse over hele verden, men for å holde Chelsea blant de beste har vi hele tiden visst at vi må dyrke fram våre egne verdensstjerner. Vi begynner å høste frukter av denne satsing på våre fotballskoler, sa Gourlay. John Terry er den siste «ekte» Chelsea-spilleren og forsvarskjempen begynner å synge på siste verset som toppspiller. Nå er portugiseren José Mourinho tilbake i klubben og han har lovprist den nye filosofien i klubben. Disse finansielle fair play-reglene fra UEFA er blant annet laget for å stoppe utviklingen i pengebruken på overgangsmarkedet, og ikke minst spillernes skyhøye lønninger.
Tore André Flo (40) har returnert til Chelsea som heltidstrener i klubbens fotballakademi, skriver Daily Mail.